"L-am găsit! Este teafăr!". Cine sunt cei trei polițiști care l-au salvat pe copilul căutat timp de 25 de ore
Data actualizării: Data publicării:
Ministerul Afacerilor Interne face publică o imagine cu cei trei polițiști care l-au găsit în pădure pe băiețelul de doi ani din Botoșani care a fost căutat timp de 25 de ore.
Cei trei polițiști sunt Laurențiu, Emanuel și Ionuț.
MAI prezintă și povestea salvării micuțului și momentul în care cei trei polițiști l-au auzit plângând în pădure.
Copilul a fost găsit sprijinit de un copac, desculț și ud, strigând după mama lui.
"L-am găsit! Este teafăr! Trimiteți rapid un echipaj în locul în care ne-ați lăsat!", a fost mesajul prin care polițiștii au pus capăt îngrijorării familiei micuțului.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
Unul dintre cei trei polițiști care l-au găsit în pădure pe băiețelul de doi ani pentru găsirea căruia a fost o mobilizare uriașă a povestit la Digi24 cum a fost găsit copilul.
Copilul de 2 ani care a dispărut într-o comună din Botoșani a supraviețuit, de unul singur, 25 de ore. A fost găsit sub un copac, cu hipotermie, la 3 kilometri de locul din care a plecat. Plânsul lui a fost auzit de 3 polițiști, în timpul căutărilor disperate la care au participat 200 de oameni, câini, elicoptere și drone cu termoviziune.